NaiveNeuron/SloPal huggingface dataset:
B. Bugár, podpredseda NR SR: (2002-12-12):
Otváram rozpravu o týchto bodoch programu. Pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu o týchto bodoch programu za skončenú. Pán poslanec Hanzel, bohužiaľ. Pýtam sa, či je súhlas s tým, aby sme napriek tomu, že pán poslanec Hanzel zmeškal možnosť sa prihlásiť do rozpravy, či mu dáme možnosť? (Súhlasná reakcia pléna.) Áno. Ďakujem pekne. Takže pán poslanec Hanzel ako jediný sa prihlásil ústne do rozpravy, síce skoro zmeškal lietadlo, ale zachytil sa o chvost. Takže, nech sa páči, môžete vystúpiť v rozprave. B. Hanzel, poslanec: Vážený pán predsedajúci, vážený pán minister, vážení kolegovia, kolegyne, ja naozaj len veľmi krátko, možnože by to ani do rozpravy nepatrilo, len sa chcem spýtať, keď rozprávame o odvolaní zástupcov štátu z členov funkcie Správnej rady Všeobecnej zdravotnej poisťovne. Chcem len povedať toľko, že ako je to možné, že zástupcovia štátu súhlasia s niečím a druhí zas nesúhlasia? A ako je to možné, že my konštatujeme, že niekto dva roky, údajne dva roky porušuje povedzme zákon alebo vnútorné predpisy a až teraz konáme? Tak chcem len, aby sa toto neopakovalo druhý raz, pýtam sa, či vôbec existujú kontrolné mechanizmy na to, aby v prípade, že niekto začne porušovať nejaký zákon, aby sme mohli konať a mohli konať skorej. A kto bude kontrolovať to, aby sa konalo v takýchto prípadoch skôr? Čiže aby sa zabezpečil nejaký kontrolný mechanizmus, aby tí ľudia, ktorí v budúcnosti tam budú, boli pod prísnejšou kontrolou štátu. To je všetko. Ďakujem.
Fronc, Martin, poslanec NR SR (2014-10-21):
Ďakujem pekne, pani podpredsedníčka. Pani kolegyňa, len trochu na doplnenie. Na ministerstve školstva sú ľudia, odborníci, ktorí sa zaoberajú školským stravovaním, a určite vedia, čo je zdravá strava. Problém, ak sú tam niektoré receptúry, je v niečom inom, že sú limitovaní finančnými čiastkami, aby zostavovali jedlá. A z toho dôvodu možno sú tam niektoré receptúry, ktoré sú ešte staré, ale lacné. Ďakujem.
Borec, Tomáš, minister spravodlivosti SR (2015-05-06):
Ďakujem pekne za slovo, pani predsedajúca. Predkladám na rokovanie v prvom čítaní vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Cieľom predkladaného návrhu zákona je úprava kompetencií tvorby a realizácie štátnej politiky v oblasti ľudských práv. Na tento účel návrh zákona vymedzuje v kompetenčnom zákone generálnu kompetenciu tvorby a realizácie štátnej politiky v oblasti ľudských práv a zveruje ju do pôsobnosti Ministerstva spravodlivosti Slovenskej republiky, a to vrátane doterajšej koordinácie kompetencie, ktorú vykonávalo Ministerstvo zahraničných vecí a európskych záležitostí Slovenskej republiky. Ministerstvu zahraničných vecí a európskych záležitostí Slovenskej republiky zostáva zachovaná kompetencia poskytovania dotácií v oblasti ľudských práv. Tento návrh zákona nebude mať vplyv na rozpočet verejnej správy ani na podnikateľské prostredie, ani sociálne vplyvy, vplyvy na životné prostredie, ani vplyv na informatizáciu spoločnosti. Chcem vás požiadať po vykonanej rozprave, aby ste podporili tento návrh zákona v prvom čítaní svojím hlasovaním „za“. Ďakujem veľmi pekne.
A. Belousovová, podpredsedníčka NR SR: (2006-12-13):
Pán minister ako navrhovateľ, chcete zaujať stanovisko? Nie. Pán spravodajca tiež nie. Prerušujem rokovanie o tomto bode programu. Ďalej nasleduje prvé čítanie o vládnom návrhu zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 149, návrh na jeho pridelenie na prerokovanie výborom máte v rozhodnutí č. 140. Znovu prosím pána ministra hospodárstva pána Ľubomíra Jahnátka, aby vládny návrh zákona uviedol. Máte slovo, pán minister.
Hort, Milan, podpredseda NR SR (2011-03-31):
Ďakujem. Pán poslanec Jasaň, doplňujúca otázka? Nech sa páči. V rozsahu dvoch minút.
Gyimesi, György, poslanec NR SR (2022-12-06):
Dajte, prosím, hlasovať o bode číslo 12.
V. Veteška, podpredseda NR SR: (2004-12-09):
J. Bielik, poslanec: Ďakujem pekne. Vystúpenie pani poslankyne Černej ma podnietilo k určitej úvahe a dovolím sa s ňou ako v reflexii podeliť aj s ostatnými. Isteže rodina, či už v plnej forme, alebo v menej plnej, si zaslúži plnohodnotné miesto a uznanie spoločnosti. A ak bola otázka postavená, či aj zmluvne vyjadriť tento vzťah alebo nezmluvne a či tento zmluvne vyjadrený vzťah vyjadruje rovnocennosť alebo nezmluvne vyjadruje nerovnocennosť, niekoľko poznámok k tomu. Zmluvne vyjadrený vzťah je zakotvený na vzájomnom prísľube, a to je vlastne tá zmluva, že sa zmluvne viažem dodržať lásku, vernosť, stabilitu toho vzťahu. V podstate aj tým nezmluvným vzťahom si dvaja partneri vyjadrujú to isté, len akoby sa to báli alebo pre iné príčiny to nechcú vyjadriť verejne, ale v podstate je to viac-menej neformálne snaha po tom istom. Niekoľko demografických... Ešte, pardon, v Spojených štátoch sú populárne prieskumy detí pri voľbe amerického prezidenta a tieto deti, aspoň podľa našich médií, intuitívne sa vedia priblížiť k výsledku volieb. Možno by stálo za to, spýtať sa aj našich detí v takom prieskume, akú formu ony považujú za najlepšiu nielen pre inštitúciu ako takú, ale pre seba samých. A posledné demografické charakteristiky, je kríza, keď sa hovorí o kríze rodiny, chcel by som povedať, že to nie je kríza rodiny ako inštitúcie, ale je to kríza jednotlivca na pozadí krízy spoločnosti. Ďakujem pekne.
Malatinec, Roman, poslanec NR SR (2024-05-02):
Ďakujem pekne. Pán kolega Pročko, budem reagovať na teba. Hovoríš, že je to politická téma, ja som sa tomuto chcel vyhnúť, pretože politická téma to nie je, je to ľudská a zodpovedná. Ak ste zachytili, včera 1. 5. bol znova zaznamenaný útok medveďa v obce Selce. Neďaleko cez kopec máme sídlisko Sásová v Banskej Bystrici a pomaly už v krajskom meste v Banskej Bystrici behajú medvede po sídlisku na Uhlisku a nedajbože sa dostane cez kopec úplne prirodzeným spôsobom na sídlisko Sásová a skôr či neskôr, už sa teda stala tragédia v Selciach a môže sa stať aj v Sásovej. A to nestraším. Zásahové tímy, ja som mal skúsenosti, ľudia, keď nás informovali a keď ich volali, prišli častokrát aj po dvoch dňoch. Dali nám fotopasce, ešte posledujte, či príde, prišiel, koľko svedectiev, aj ten pán kolega Hajko, čo hovoril, mal pravdu, to ti povie aj pán Slašťan, aj ďalší, oplotené, medveď prejde ako tank cez to pletivo, nemá zábrany. Už som to povedal, aj nedávno sa stalo v miestnej časti Iviny, oplotený včelín, tak sa, tak neprešiel cez, cez to oplotenie, ale sa podhrabal a urobil škody a tie škody z roka na rok rastú. Štátna ochrana prírody na majetku a na ďalších činnostiach, ktoré medveď vykonáva, tak sa to stáva. A, a, a ja by som ťa chcel poprosiť, zopakuj to na Podpoľaní, že to nie je katastrofa, zopakuj to ľuďom, to, čo si povedal v rozprave, ja som zvedavý, čo ti povedia tí ľudia. Už sú zúfalí a teraz máme dvoch v Selciach a budem čakať ďalšie dni, že čo sa ide diať. Dokedy budeme čakať? Už nečakajme, riešme to!
Vörös, Péter, poslanec NR SR (2019-10-17):
Prijatie týchto pozmeňujúcich a doplňujúcich návrhov zo spoločnej správy vylučuje hlasovanie o návrhoch pod bodmi 2, 3, 5, 7, 9, 15 a 16, ktoré gestorský výbor odporúča neprijať, preto nebudeme hlasovať o týchto návrhoch. Na základe oprávnenia ako spravodajcu predkladám návrh na prerokovanie návrhu zákona v treťom čítaní ihneď.
Martvoň, Anton, poslanec NR SR (2015-11-12):
Týmto sme hlasovali o všetkých pozmeňujúcich a doplňujúcich návrhoch. Pani predsedajúca, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím vás, o tom hlasovať.
P. Muránsky, poslanec: (2002-07-03):
M. Andel, podpredseda NR SR: Pán poslanec Köteles.
Laurenčík, Milan, podpredseda NR SR (2021-12-10):
Prekvapenie jako na Mikuláša. Nech sa páči.
M. Číž, podpredseda NR SR: (2008-11-06):
Vážené kolegyne, kolegovia, vzhľadom na to, že to bol posledný bod, ktorý sme mali realizovať v rámci tejto schôdze Národnej rady, dovoľte mi vyhlásiť schôdzu Národnej rady za skončenú. Poďakujem sa vám všetkým za prakticky trojtýždňovú prácu a želám veľa úspechov vo svojich volebných obvodoch. Pekný deň. (Rokovanie 28. schôdze NR SR sa skončilo o 15.52 hodine.)
V. Veteška, podpredseda NR SR: (2006-04-19):
druhé a tretie čítanie zákona zo 16. marca 2006, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1569). Teraz dávam slovo spoločnému spravodajcovi. Teraz sme to museli, teraz k tomu, musíme toto prerokovať. Tak, budeme pokračovať v prerokúvaní materiálu 1569. Dávam slovo spoločnému spravodajcovi z výboru pre verejnú správu poslancovi Tiborovi Cabajovi. Nech sa páči.
Podmanický, Ján, poslanec NR SR (2019-06-20):
Ďakujem, pán podpredseda. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda NR SR: (2002-03-20):
(Hlasovanie.) 97 prítomných, 93 za, 3 sa zdržali, 1 nehlasoval. Konštatujem, že návrh sme schválili. Na základe schváleného návrhu pristúpime k tretiemu čítaniu . Pýtam sa pánov poslancov, či sa chce niekto vyjadriť v rozprave v rámci tretieho čítania po tom, ako sme schválili pozmeňujúci návrh pána poslanca Orosza. Nie je to tak. Vyhlasujem rozpravu za skončenú. Prosím pána spoločného spravodajcu, aby predniesol návrh na záverečné uznesenie k prerokúvanému návrhu skupiny poslancov. F. Halmeš, poslanec: Pán predsedajúci, gestorský výbor ma splnomocnil, aby sme predložili a odporučili na záverečné hlasovanie zákon ako celok, návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 313/2001 Z. z. o verejnej službe (tlač 1306). Prosím, aby sme o tom hlasovali.
Huba, Mikuláš, poslanec NR SR (2014-06-27):
Ďakujem pekne za slovo. Budem celkom stručný. Podobne ako predkladatelia, aj ja som presvedčený, že filozofia tohto návrhu zákona je správna a že jeho prijatím môžme naozaj zabrániť mnohým zbytočným tragédiám. Veľmi rád ho podporím a vyzývam k tomu aj ostatné kolegyne a kolegov. Ďakujem.
Figeľ, Ján, podpredseda NR SR (2015-06-17):
Ďakujem pekne. Na vystúpenie pána poslanca Fronca jedna faktická. Nech sa páči, Juraj Blanár.
Zmajkovičová, Renáta, podpredsedníčka NR SR (2013-11-26):
V rozprave vystúpi pán poslanec... Pán poslanec Hlina, s reakciou? Treba sa prihlásiť včas, pán poslanec Hlina!
Kišš, Štefan, poslanec NR SR (2024-01-18):
Ďakujem pekne, pán poslanec Šipoš, za vaše vystúpenie a k tým, k tým trestom a porovnaniu by som chcel doplniť, že teda zaznieva, zaznieva taký argument, že to ideme robiť po vzore iných krajín, Rakúska, Nemecka a ďalších, tak som si vytiahol pár čísel. Tresty za korupciu teda u nás sa menia v tejto legislatíve najmä teda z dvoch až piatich rokov na polroka až tri roky, pri závažnejších prípadoch je to tri až osem, z tri až osem na, na jeden až päť rokov, resp. zo štyroch až desať rokov na dva až sedem rokov. V Nemecku sú, sa tresty pohybujú od polroka až do päť rokov, plus v obzvlášť závažných prípadoch možnosť až do desať rokov. V Rakúsku ten trest sa delí podľa toho, podľa spôsobenej škody, podľa sumy, do troch tisíc eur do troch rokov, nad tritisíc eur do päť rokov a nad 50-tisíc eur do 10 rokov a nad 300-tisíc eur do 15 rokov. A zároveň však treba podotknúť, že sme na tom horšie s korupciou ako tieto krajiny, Nemecko a Rakúsko napríklad, možno ak by sme na tom boli podobne dobre ako oni, mohli by sme si dovoliť poľaviť v trestoch, ale platí, že vyššie tresty pôsobia teda odstrašujúco na, na korupciu. A v tejto súvislosti by som sa chcel tiež spýtať a využiť aj to, že je tu pán predseda Pellegrini, a napríklad takéto, takéto dáta by sa mohli vyskytnúť v analýze, ktorú ste nám sľubovali pred voľbami, v ktorej teda na základe diskusie s odborníkmi mal, malo prísť nejaké stanovisko odborné, na základe ktorej takúto legislatívu predkladáte.
Federič, Igor, poslanec NR SR (2019-06-20):
Ďakujem pekne, pani predsedajúca. Vážené kolegyne, kolegovia, dovoľte mi ako spravodajcovi výboru predniesť spoločnú správu výborov Národnej rady o prerokovaní návrhu poslancov Národnej rady Juraja Blanára a Roberta Fica na vydanie zákona, ktorým sa dopĺňa zákon č. 145/1995 Z. z. o správnych poplatkoch v znení neskorších predpisov a doplnení zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov. Výbor pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného návrhu zákona: Národná rada uznesením č. 1789 Z 13. mája 2019 pridelila návrh poslancov Národnej rady Juraja Blanára a Roberta Fica na vydanie zákona, ktorým sa dopĺňa zákon Národnej rady č. 145/1995 a zákona č. 71/1992 (tlač 1320), na prerokovanie týmto výborom: Výboru Národnej rady Slovenskej republiky pre financie a rozpočet a Ústavnoprávnemu výboru Národnej rady. Zároveň určila výbor pre financie a rozpočet ako gestorský výbor a lehoty na prerokovanie k predmetnému návrhu zákona v druhom čítaní vo výboroch. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory Národnej rady toto stanovisko: odporúčajú Národnej rade návrh schváliť s pozmeňujúcimi a doplňujúcimi návrhmi, a to výbor pre financie a rozpočet uznesením č. 422 a ústavnoprávny výbor uznesením č. 633. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení s pozmeňujúcimi a doplňujúci návrhmi uvedených v tejto spoločnej správe. Spoločná správa výborov Národnej rady o prerokovaní návrhu zákona od poslancov Juraja Blanára a Roberta Fica, ktorými sa mení a dopĺňa zákon č. 145/1995 a o doplnení zákona č. 71/1922 v znení neskorších predpisov, tlač 1320a, bola schválená uznesením gestorského výboru č. 447 zo dňa 18. júna 2019. Zároveň týmto uznesením ma výbor poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pani predsedajúca, prosím, otvorte rozpravu a zároveň by som sa ako prvý hlásil do rozpravy.
Pčolinská, Adriana, poslankyňa NR SR (2018-02-13):
Ďakujem za jednotlivé príspevky v rámci faktických. Tak ja len veľmi stručne. Pán kolega Mazurek a zároveň pán Mizík, ja súhlasím s tým, že ten problém je a že je pre, momentálne pre rómsku časť obyvateľstva je hlavná motivácia vykazovať akú-takú formálnu starostlivosť o dieťa, hlavne peňažná dotácia alebo teda tie príspevky. Na strane druhej ale je tu potom ešte iný fenomén, ktorý funguje nad úrovňou starostlivosti o dieťa, že predsa tá rómska komunita má nejaké zvyklosti, tradície a sú tam isté elementy súdržnosti, ktoré sú pre nás častokrát možno ťažko pochopiteľné. O tých som hovorila a tie mi boli odtlmočené. Samozrejme, ja túto priamu skúsenosť nemám, tak ja môžem len počúvať a zobrať si z toho čo-to. Na margo ešte tej príšery, no keby prišla, ja by som sa určite zľakla, ale aby neprišla, tak tu máme takéto zákony. Tak hádam, že sme na správnej ceste. Ďakujem.
Bugár, Béla, podpredseda NR SR (2017-11-30):
Ďakujem pekne, takže krátka dvojminútová prestávka. (Krátka prestávka.) (Po prestávke.)
Laššáková, Jana, podpredsedníčka NR SR (2014-11-10):
Pán poslanec Viskupič, nech sa páči.
Bugár, Béla, podpredseda NR SR (2011-12-02):
Vážené panie poslankyne, páni poslanci, pristúpime k jednotlivým hlasovaniam. Prosím, aby ste si zaujali miesta v rokovacej sále. Pristúpime k hlasovaniu v druhom čítaní o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 597. Dávam teraz slovo spoločnému spravodajcovi z výboru pre sociálne veci pánovi poslancovi Zoltánovi Horváthovi, nech sa páči.
Pellegrini, Peter, podpredseda NR SR (2020-09-24):
Pán poslanec Valášek.
M. Číž, podpredseda NR SR: (2008-04-03):
Pán navrhovateľ, asi budete chcieť reagovať. Dve vety? Tak nech sa páči.
Krajkovič, Mikuláš, poslanec NR SR (2018-03-14):
Ďakujem pekne za slovo. V rozprave k uvedenému návrhu zákona vystúpili štyria poslanci. Pozmeňujúce a doplňujúce návrhy podali poslanci Fecko, Zemanová a Gál. Poslanec Simon a poslanec Gál žiadali vyňať na osobitné hlasovanie bod 13 spoločnej správy. Keďže bol dnes v rozprave podaný pozmeňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Kyselica, Lukáš, poslanec NR SR (2023-05-10):
Ďalej hlasujeme o štvrtom pozmeňujúcom návrhu poslanca Mičovského, to je tá odmena oznamovateľov.
L. Nagy, poslanec: (2009-04-22):
V zmysle týchto ustanovení Národná rada volí šesť členov správnej rady a dozornej rady na šesťročné funkčné obdobie na návrh určeného výboru. Národná rada svojím uznesením č. 32 rozhodla o tom, že týmto určeným výborom bude Výbor Národnej rady pre ľudské práva, národnosti a postavenie žien. Ako predseda určeného výboru som stanovil lehotu na podanie návrhov na kandidátov do 20. marca 2009. Do tejto lehoty bolo výboru doručených šesť návrhov na členov správnej rady a šesť návrhov na členov dozornej rady. Po lehote boli doručené návrhy poslaneckého klubu Slovenskej národnej strany. Výbor sa na svojej 46. schôdzi hlasovaním rozhodol akceptovať aj tieto návrhy, a tým v tlači 1012 je uvedených spolu sedem kandidátov na členov Správnej rady a sedem kandidátov na členov Dozornej rady Ústavu pamäti národa. Výbor zároveň svojím uznesením č. 194 konštatoval, že všetci kandidáti spĺňajú podmienku bezúhonnosti podľa § 11 zákona o pamäti národa. Preto odporúča Národnej rade zvoliť dvoch členov Správnej rady a dvoch členov Dozornej rady Ústavu pamäti národa z kandidátov uvedených v tlači 1012 na šesťročné funkčné obdobie v tajnej voľbe. Na záver si ešte dovoľujem doplniť jeden chýbajúci údaj o kandidátke na členku dozornej rady ústavu Terézii Holecovej. Menovaná je v súčasnosti zamestnankyňou Ústavu pamäti národa ako vedúca pre ekonomiku a správu a uchádza sa o členstvo dozornej rady tohto istého ústavu. Vážený pán predseda, prosím, otvorte rozpravu.
Glváč, Martin, podpredseda NR SR (2017-10-12):
Ďakujem. Ďalšia otázka je od pána poslanca Žarnaya a znie: „Plánuje ministerstvo školstva v dohľadnej dobe vytvoriť pozíciu školského ombudsmana? Pripravuje ministerstvo školstva nejaké konkrétne opatrenia, resp. kroky v tomto smere? Na koho sa majú učitelia v súčasnosti obracať so svojimi problémami, keď funkcia školského ombudsmana bola zrušená?“ Nech sa páči.
Hrnčiar, Andrej, doterajší podpredseda NR SR (2020-03-20):
Pán poslanec Róbert Puci.
Pellegrini, Peter, podpredseda NR SR (2020-04-28):
Ďalšou v rozprave je pani poslankyňa Zemanová. (Potlesk.) Prihási..., pripraví sa potom pán poslanec Richter a tretí v poradí je pán poslanec Kotleba. Nech sa páči, pani poslankyňa Zemanová, máte slovo.
Hrnčiar, Andrej, podpredseda NR SR (2019-09-12):
Nech sa páči, pán poslanec Blaha.
Danko, Andrej, predseda NR SR (2016-05-17):
Ďakujem, pani poslankyňa. Reakcia na pani poslankyňu Eriku Jurinovú nie je. Ďakujem. Do rozpravy sa prihlásila pani poslankyňa Natália Blahová. Pripraví sa pán poslanec Dušan Muňko.
Nemky, Martin, poslanec NR SR (2023-10-25):
Sľubujem. (Potlesk.)
Martvoň, Anton, poslanec NR SR (2015-11-20):
Ďakujem pekne za slovo. Pán poslanec Hlina, v prvom rade, keď ste vystúpili, ste mali spomenúť, že ste v konflikte záujmov, nakoľko posledný poslanec Národnej rady, ktorý bol zadržaný, ste boli vy. To je po prvé. Po druhé. Pán poslanec Hlina, vy ste si ani nevšimli, že poslanec je viac ako nejaký policajt, o ktorom rozhoduje špeciálny prokurátor. Čiže o poslancoch má rozhodovať obyčajný prokurátor, o vzatí do väzby, a o policajtoch, samozrejme, špeciálny. To vám nevadí. Ale, pán Hlina, ten, kto sa tu bojí, ste vy. Lebo pokiaľ prichádzajú z okresných prokuratúr také, poviem to, ako rozhodnutia, ako ste, keď ste napadli vy mňa, že útok na verejného činiteľa môže spáchať iba neverejný činiteľ, čo je zjavne dôkazom, že chápadlá vašej rodiny sú na okresných prokurátoroch a na okresnej prokuratúre, tak je jasné, že sa bojíte, že to bude na Generálnej prokuratúre, lebo tam nemáte dosah, pán Hlina. A to je najlepšie. Generálny prokurátor je volený Národnou radou. A kto má lepšiu legitimitu zatýkať alebo dávať zatýkať poslancov ako generálny prokurátor? Čiže, pán Hlina, ste v konflikte záujmov. Bojíte sa, že nebudete mať dosah na prokurátorov, ktorí budú rozhodovať o vás, keď budete vy páchať trestnú činnosť. A, samozrejme, vám to plne vyhovuje, to, že jednoducho nás obviníte, že zavádzame nejakú poslaneckú imunitu. Nie, vy sa bojíte, že vy prídete o vašu imunitu, ktorú máte skrz vaše kontakty a kontakty vášho svokra tu v Bratislave.
Šedivcová, Viera, poslankyňa NR SR (2013-10-29):
Teraz budeme hlasovať o návrhoch zo spoločnej správy. Prosím, pán predseda, dajte hlasovať o bodoch 1 a 2 zo spoločnej správy so stanoviskom gestorského výboru schváliť.
Šeliga, Juraj, podpredseda NR SR (2020-09-30):
Panie poslankyne, páni poslanci, poprosím vás, aby ste zaujali svoje miesta. Keďže Národná rada Slovenskej republiky nebola uznášaniaschopná, budeme opäť overovať uznášaniaschopnosť. Poprosím vás, tí, ktorí máte záujem, aby ste sa prezentovali. Pán poslanec Tomáš, v Národnej rade sa netelefonuje vnútri. (Prezentácia.) Prítomných 87 poslancov. Konštatujem, že Národná rada Slovenskej republiky je uznášaniaschopná. Pán spravodajca, prosím, uveďte hlasovanie.
Jarjabek, Dušan, poslanec NR SR (2013-12-10):
Ďakujem pekne. No, vážený pán podpredseda, akosi sa ti nepodarilo pochopiť. Ja sa k tej minulosti musím vracať preto, lebo keby nebolo tej minulosti, keby ne... Mám v tejto chvíli začať hovoriť o konkrétnych inštitúciách, ktoré zanikli? Mám hovoriť, čo všetko spôsobili takí ministri kultúry, ako bol nádejný, ako bol vtedajší minister kultúry, v súčasnosti nádejný kandidát na prezidenta Milan Kňažko? Mám začať hovoriť, čo všetko tento človek v rámci kultúry, ktoré inštitúcie zanikli? A zanikli úplne zbytočne? Ktoré žánre sa stratili? Ktoré orchestre už dnes neexistujú? Aká hudobná kultúra bola kedysi na Slovensku a aká je dnes? Mám o tomto všetkom hovoriť?! Trošku treba sa zamyslieť nad tým, že keby nebolo tej tupej minulosti, tak by aj súčasná prítomnosť bola trošku iná. Vtedy sa tieto inštitúcie zrušili úplne zbytočne. Dnes, hovorím, musíme sa k týmto veciam vracať, aby sme si isté veci vedeli zdôvodniť. Na ministerstve kultúry existuje nová stratégia kultúry pre x rokov dopredu a budem veľmi rád, že konečne minister kultúry, ktorý príde po tomto ministrovi kultúry, bude mať šancu na čosi nadviazať. Doteraz to tak nebolo. Lebo čo minister kultúry, to skaza. Je to tak. To si treba otvorene povedať. Mám hovoriť, čo sa udialo za ministra kultúry Chmela? Nechcem v tomto pokračovať. Ďakujem za pozornosť.
Jurík, Beáta (2024-01-24):
Ďakujem za slovo. A ďakujem aj vám, pán minister, za vaše vystúpenie. Ešte raz, tu nikto nerozporuje, že môžete robiť zmeny. My sme celý čas rozporovali to, akým spôsobom to robíte. A prosím vás, pán minister, už sa skutočne prestaňte vyhovárať. Prestaňte sa vyhovárať, že my sme začali obštruovať a vy ste sa preto tu s nami nedebatovali. Veď naša obštrukcia bola v prvom rade reakciou na to, že vy ste nám túto dôležitú reformu hodili na stôl v skrátenom legislatívnom konaní. A prestaňte sa, prosím, už vyhovárať, že tu diskutujeme dlhšie, ako sa obvykle diskutuje, či už v skrátenom legislatívnom, alebo aj v riadnom konaní. Za prvé, nediskutujeme, a vy sami ste to povedali, že nediskutujeme a za druhé, ikskrát sme to povedali, toto nie je ani porovnateľné s medzirezortným pripomienkovým konaním. Čo sa týka tých ľudských práv. To práve pre vás nie sú univerzálne, a tým tak trochu odpovedám aj pánovi poslancovi Gašparovi, lebo vy ich vidíte len cez prizmu tých páchateľov trestných činov. Tí pre vás práva majú a obetiam tie práva beriete. Ide o život. Tak povedala to aj kolegyňa Števulová, tak prečo neriešite tie skutočné obete, napríklad v prípadoch rodovo podmieneného násilia? Prečo ich teraz nezachraňujete? A keď sme už pri tej selektivite, vy tu citujete Benátsku komisiu. Koľkokrát sme ju citovali my a konkrétne to, čo hovorí o skrátenom legislatívnom konaní. Ale opakujem, ak boli porušované práva, v poriadku, my máme súdy na to, aby to vyhodnotili, a v prípade, ak k porušeniu došlo, tak aby bola vyvodená zodpovednosť, zjednaná náprava. Súdy, máme na to súdy a nie je na vás hodnotiť, či kto kedy bol-nebol zaujatý, podľa toho, ako sa vám to hodí. A ja som veľmi vďačná za tú odpoveď, čo sa týka Európskej komisie, a som aj veľmi rada, že s Európskou komisiou komunikujete, ale nemám byť rada, to má byť niečo normálne. No, pán minister, akosi mi uniká, tento zákon mal nadobudnúť účinnosť 15. januára. Keby sme tu nenaťahovali čas, ako hovoríte, tak kedy by ste diskutovali s tou Európskou komisiou?
Letanovská, Andrea, poslankyňa NR SR (2020-11-12):
Ďakujem pekne za slovo. Pán Kotleba, ocenila by som viac vecnosti vo vašich vystúpeniach, lebo myslím, že práce je veľa, času málo a tieto vaše výlevy tu len plytvú (plytvajú, pozn. red.) našou energiou a silami a časom. Neviem si celkom predstaviť, resp. čo konkrétne vám vadí na tomto návrhu, lebo ste to nepovedali. Ale mňa nenapadajú príhodnejšie podmienky na skrátené legislatívne konanie ako epidémia, ktorú nemáme pod kontrolou, a zdravotníctvo má svoje kapacity, ktoré sa blížia k ich hraniciam, k limitom. Neviem, neviem, prečo sa smejete. Máte o tom asi oveľa menší prehľad ako ja. V priebehu 24 hodín sme prijali v našej nemocnici troch pacientov na ARO. Ja netvrdím, že to je trend a že to bude každý deň, ale rozhodne to nemáme pod kontrolou. Tento zákon prináša rozšírenie kapacít zdravotníckych systémov, a to je presne to, čo nám povie, koľko ľudí zomrie, koľko nezomrie. Čiže nechajte, prosím, pracovať ministra. Ak máte vecné výhrady, povedzte. Ja netrpím nedostatkom kritiky voči návrhom ministerstva zdravotníctva na legislatívne zmeny, ale tuná som nenašla jednu jedinú. Je to užitočný, rozumný návrh, ktorý nám zvýši kapacity a budú zomierať menej ľudia. Nechajte ich pracovať, prosím. (Potlesk.)
J. Vaľová, poslankyňa: (2008-02-13):
Ďalej by som chcela povedať, že ako chcete dať retroaktivitu 1 500-tisíc občanom, pretože opäť porušíme ústavu, ktorí vstúpili do druhého piliera bez toho, aby ich podpis bol overený, a ťažko povedať, že by ho niekto overoval, pretože tam boli rôzni sprostredkovatelia starobného sporenia, ktorí už dneska možno ani neexistujú, ktorí sú rozpŕchnutí po svete a DSS-ky o tom ani nemajú poznatky, kde títo ľudia dneska fungujú. Pretože to bola obrovská masívna kampaň. Čiže opäť dôjde k porušeniu ústavy a opäť dôjde k nerovnakému prístupu k občanom. Tak spýtam sa, ako to chcete? A ďalej. Ak sa dneska občan bude chcieť odhlásiť z druhého piliera, uvádza sa tam rodné číslo, číslo zmluvy, osobné údaje a číslo zmluvy má skutočne iba ten občan doma, tak si myslím, že je to dostatočne zabezpečené a tak, ako je pri vstupe, malo byť aj pri výstupe. Ďakujem.
Richter, Ján, poslanec NR SR (2022-09-20):
No, ďakujem pekne za slovo. Pán poslanec Cmorej, ja si zachovám tú časť toho vystúpenia, kde som sa snažil byť v maximálnej miere pragmatický, odmietam tie vaše chyby, morové rany, no nebolo to dobré. Bolo. Bolo to dobré preto, že my sme udržali systém. A dokonca aj II. pilier na rozdiel od susedných krajín, kde možno boli vyši liberáli, kolegovia politickí a stranícki pri moci a postupovali nejak úplne inak. Stojím si za tým. To, o čom sme hovorili a k čomu smerovali aj tie moje poznámky z hľadiska vyhodnotenia, nebola otázka II. pilier áno alebo nie, ale vyhodnotiť jednotlivé zmeny, ktoré v predchádzajúcom období sme do toho vniesli. Do akej miery sa osvedčili, čo je dobré, čo nie je dobré a ako ďalej. Ale to je úplne logické. Tak by sa malo pri každej jednej novele jednoducho postupovať. No a to čo som, ste trošku viacej možno že skloňoval a hovoril smerom do minulosti, no bola otázka rizika a rizikovosti. Ale to je vlastné sociálnym demokratom. Ja sa k tomu hlásim. Hlásim sa k tomu aj teraz, pretože táto aktuálna novela nemá šancu ochrániť sporiteľa pred rizikom. Na tom sa zhodneme. Som presvedčený, že miera rizika pri investovaní je vždy priamo úmerná miere možnosti výnosov. A tým pádom majú sporitelia buď aspoň garancie základu, alebo treba to jednoducho pustiť a risknúť, skúsiť šťastie na tých akciových trhoch bez, bezbremenne. No a čo sa týka samotného programového automatického presunu, nikdy nemôže byť ochranou pred rizikami investovania. Za tým si stojím. No a ak dovolíte, nakoniec ešte jedna taká osobná poznámka smerom k vám... (Prerušenie vystúpenia časomerom.)
Fecko, Martin, poslanec NR SR (2012-06-26):
Ďakujem pekne. Pani predsedajúca, pani riaditeľka, kolegyne, kolegovia, dovoľte, aby som podal informáciu Výboru Národnej rady Slovenskej republiky pre pôdohospodárstvo a životné prostredie o výsledku prerokovania výročnej správy Slovenského pozemkového fondu za rok 2011, ktorú máte pod tlačou 36, a informácia je pod tlačou 36a. Výročnú správu Slovenského pozemkového fondu za rok 2011 pridelil predseda Národnej rady Slovenskej republiky rozhodnutím č. 34 z 26. apríla 2012 Výboru Národnej rady Slovenskej republiky pre pôdohospodárstvo a životné prostredie s tým, že gestorský výbor Národnej rady Slovenskej republiky podá informáciu o výsledku prerokovania uvedeného materiálu vo výbore, vrátane návrhu na uznesenie Národnej rady Slovenskej republiky. Výbor Národnej rady Slovenskej republiky pre pôdohospodárstvo a životné prostredie prerokoval predmetnú informáciu 12. júna 2012. Uznesením č. 10 vzal uvedenú informáciu na vedomie a odporučil ju Národnej rade tiež vziať na vedomie. Výbor Národnej rady Slovenskej republiky pre pôdohospodárstvo a životné prostredie uznesením č. 13 z 12. júna 2012 schválil túto informáciu výboru a súčasne poveril mňa predniesť ju na schôdzi Národnej rady Slovenskej republiky a predložiť návrh na uznesenie Národnej rady Slovenskej republiky. Pani predsedajúca, skončil som. Prosím, otvorte rozpravu k tomuto bodu programu.
Zmajkovičová, Renáta, podpredsedníčka NR SR (2014-01-30):
S faktickými poznámkami sa hlási 17 poslancov. Posledný prihlásený s faktickou poznámkou je pán poslanec Blaha. Uzatváram možnosť prihlásiť sa s faktickou poznámkou. Pán poslanec Simon.
Beblavý, Miroslav, poslanec NR SR (2018-05-22):
Ďakujem, pán predsedajúci. Aj po konzultácii s vami si dovoľujem požiadať o presunutie bodov 64 až 66 na nasledujúcu schôdzu, a to z dôvodu, z dôvodu, z dôvodov, jeden dôvod je aj dĺžka tejto schôdze, aj mimoriadna schôdza, ale hlavný dôvod je ten, že ide o body, ktoré riešia otázky polície a prokuratúry a o tých ešte prebieha diskusia na úrovni koalície, takže bolo by asi pre všetkých lepšie mať ich až na ďalšej schôdzi. Ďakujem veľmi pekne za pochopenie.
Zajac, Peter, poslanec NR SR (2011-12-14):
Ja nebudem reagovať na absurdné invektívy, ktoré tu opoziční poslanci hovoria na adresu OKS už rok a pol, lebo sa už na tom môžem len smiať. Nech si pozrú volebný zákon. Zistia, ako to je reálne s kandidovaním OKS v minulých voľbách, ako to bude s kandidovaním OKS v týchto voľbách. OKS sa nikde nerozptýlilo, OKS existuje naďalej. OKS, to nie sú len jednotlivé mená, OKS, to je istý spôsob robenia politiky. Či sa vám to páči, alebo nepáči. Pokiaľ budú na Slovensku potrebné reformy a pokiaľ bude na Slovensku potrebný zápas proti korupcii, bude potrebná aj OKS. Dovoľte, aby som to povedal ako predseda tejto strany, ako človek, ktorý je hrdý na to, že môže viesť takúto stranu. To je prvá vec. Druhá vec. Pán poslanec Raši, viete, vy mi môžete zakazovať, čo chcete, my nie sme ale pred rokom osemdesiatdeväť, keď mohol zakazovať ktorýkoľvek komunista čokoľvek ktorémukoľvek nekomunistovi. Vy si proste pletiete časy. A po tretie, ak vám ešte stále nedošlo, že celý a základný problém slovenského zdravotníctva je v podstate len podobný, ako je celý problém ekonomiky Európskej únie, to znamená, že sa už ďalej nedá existovať z dlhov a ďalších dlhov a ďalších dlhov, tak ste nepochopili nič. Ja len potom neviem, ako chcete v čase krízy vôbec vládnuť. Ako chcete šetriť verejnými prostriedkami, ako chcete pracovať a narábať s dlhovou brzdou, ako chcete dosiahnuť tie hranice zadlženosti alebo tie hranice deficitu, ktoré vlastne budú predpísané. Veď to sa nedá dosiahnuť ďalším plytvaním verejných prostriedkov. Veď sa spamätajte, páni poslanci opozície.
Grendel, Gábor, podpredseda NR SR (2021-10-05):
Želá si záverečné slovo pán spravodajca? Nie, takže prerušujem rokovanie o tomto bode programu. A pristúpime k prvému čítaniu o návrhu poslanca Tomáša Valáška na vydanie zákona, ktorým sa mení a dopĺňa zákon č. 311/2001 Zákonník práce v znení neskorších predpisov a o zmene a doplnení ďalších zákonov. Návrh zákona je uverejnený ako tlač 672, návrh na jeho pridelenie na prerokovanie výborom je v rozhodnutí č. 702. Dávam slovo pánovi poslancovi Tomášovi Valáškovi, aby návrh zákona uviedol. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení ďalších zákonov , tlač 672.)
Osuský, Peter, poslanec NR SR (2012-10-29):
Ďakujem pekne, pani predsedajúca. No, viete, samozrejme, tento problém selektívneho prispievania na výkon zo zdravotného poistenia má isté hrany a isté háčiky, s ktorými by som sa aj ja dokázal stotožniť. Len vytiahnuť, pán kolega, ten argument, že ľudia by nemali, nemuseli chcieť, nechcú, aby sa takto míňali ich peniaze zo zdravotného poistenia, viete, keby sme hľadali platbu, s ktorou sa stotožní slovenský občan, tak by sme mali možno problém s akoukoľvek platbou za RTVS, s úvahou o platbe za akýkoľvek národný futbalový alebo tenisový štadión, s akoukoľvek platbou pre Maticu slovenskú, s akoukoľvek platbou na platy duchovných a na tisíc vecí, na ktorých neexistuje konsenz a pri ktorých niet problém nájsť tisíce ľudí, ktorí povedia, že ich sa to netýka a tak to nechcú platiť. Toto ale nie je, myslím, celkom schodná cesta, lebo potom by tu bol konečne štát bez daní a bez záväzkov. A pokiaľ sme žili v krajine, a je to možno i vina nás všetkých, ktorí sme tu už predtým sedeli, že sa platilo za plnenie prostej rodičovskej povinnosti posielať dietky do školy, časti populácie, tak ja nepoznám protiústavnejšiu platbu, ako bola táto. A funguje tu dosť dlho. A nezdá sa mi, že by na nej mohol byť spoločenský konsenz, lebo je do neba volajúco protiústavná. Takže je to tak aj s negramotnou ženou, ktorá sa nemôže rozhodnúť o zodpovedne o svojom kroku k rozhodnutiu o sterilizácie. Pripusťme, že tá istá žena nie je zbavená volebného práva.
Pellegrini, Peter, predseda NR SR (2015-04-24):
Pán poslanec Galko.
Šimečka, Michal, podpredseda NR SR (2024-01-23):
Ďakujem pekne. Pán poslanec Pročko.
Kišš, Štefan, poslanec NR SR (2023-12-18):
Ďakujem pekne. Vďaka, kolegyňa Inga, že si takto podrobne rozobrala nadchádzajúce ministerstvo športu. Ja si stále teda hovorím, že táto legislatíva má napriek tomu, že tuná riešime teda otázku za navyše viac ako sto miliónov eur, má aj viacero iných a ešte o dosť závažnejších problémov. Ale teda k tomu športu, že ja by som sa rád venoval ešte tomu, že čo majú, čo by mali politiky a dotácie do športu dosiahnuť. Tak prvú časť by mali cieliť najmä zvýšenie fyzickej aktivity obyvateľstva, ktoré by sa malo prejaviť na jeho lepšom fyzickom i duševnom zdravotnom stave, a podpora mládeže by mala cieliť na rozvíjanie talentov bez ohľadu na pôvod či sociálnu situáciu. To som teraz citoval už skôr Tomášom Valáškom spomínaný materiál ministerstva financií, teda analýzu. A táto veta by podľa mňa mala byť súčasťou dôvodovej správy aj možno aj rozpočtu verejnej správy. To je, čo sa týka zdravia a fyzickej aktivity. Čo sa týka tej národnej hrdosti, je to trošku komplikovanejšie. Tak podpora vrcholových športovcov, ktorí dosahujú medzinárodné úspechy, môže v prípade ich kvalitných výsledkov posilniť pocit spolupatričnosti či národnej hrdosti a prispieť tiež k zvýšenému pocitu šťastia obyvateľov. Tento záver je však dosť nejednoznačný a veľmi závisí od kontextu aj od krajiny, je preto možné, že vplyv úspechov športovcov na národnú hrdosť a pocity šťastia je pre obyvateľov rôznych krajín veľmi odlišný a situáciu na Slovensku nie je možné nejako jednoznačne posúdiť bez nejakých hlbších dát alebo výskumu. A ja by som teda odporučil, aby sa napríklad vláda pri kreovaní nového ministerstva športu teda, keď už ho máme, zaoberala aj takýmito otázkami. Ďakujem.
Blanár, Juraj, podpredseda NR SR (2021-02-25):
Na vaše vystúpenie štyri faktické poznámky, pán poslanec. Ako prvý je pán poslanec Eduard Kočiš.
Laššáková, Jana, podpredsedníčka NR SR (2014-11-09):
Pán poslanec Mihál.
Laurenčík, Milan, podpredseda NR SR (2021-05-28):
Pán poslanec Dušan Jarjabek, s faktickou poznámkou nech sa páči.
Paška, Pavol, predseda NR SR (2012-12-05):
Budeme hlasovať o návrhu preložiť hlasovanie. Neviem síce, pán poslanec, čo by sme tým dosiahli. Treba rozpravu na to, aby sa mohol podať pozmeňujúci návrh. Rozprava bola dostatočne dlhá. (Hlasovanie.) 129 prítomných, 49 bolo za, 7 proti, 69 sa zdržalo, 4 nehlasovali. Návrh sme neschválili. Budeme hlasovať teraz o prerokovaných... (Reakcia z pléna.) Ešte pán poslanec Novotný.
Kaliňák, Robert, podpredseda vlády a minister vnútra SR (2014-12-11):
Ďakujem pekne. Vážená pani predsedajúca, dovoľte mi, aby som z poverenia predsedu vlády v znení príslušných ustanovení rokovacieho poriadku Národnej rady Slovenskej republiky ospravedlnil z dnešných interpelácií neprítomných členov vlády a oznámil ministrov poverených ich zastupovaním. Neprítomní sú: podpredseda vlády pre investície Ľubomír Vážny, zastúpim ho ja. Neprítomný je podpredseda vlády a minister zahraničných vecí a európskych záležitostí Miroslav Lajčák, takisto ho zastúpim ja. Neprítomný podpredseda vlády a minister financií Peter Kažimír, zastúpim ho ja. Neprítomný je pán minister hospodárstva Pavol Pavlis, zastúpi ho minister životného prostredia Peter Žiga, neprítomný je aj minister dopravy, výstavby a regionálneho rozvoja Ján Počiatek, zastúpi ho Peter Žiga. Minister spravodlivosti Tomáš Borec, zastúpi ho pán minister pôdohospodárstva Ľubomír Jahnátek. Minister školstva, vedy, výskumu a športu Juraj Draxler, zastúpi ho pán minister Jahnátek. Neprítomný pán minister Glváč, zastúpi ho minister práce, sociálnych vecí Ján Richter, a tak isto minister zdravotníctva Viliam Čislák, ktorého zastúpi pán minister Ján Richter. Ďakujem pekne.
Dostál, Ondrej, poslanec NR SR (2017-09-14):
Vážený pán predsedajúci, dovoľte, aby som v mene trojice poslancov Osuský – Dostál – Klus predložil návrh novely zákona o volebnej kampani. Ústava Slovenskej republiky zaručuje slobodu prejavu a právo na informáciu ako prvé z politických práv. Podľa čl. 26 ods. 4 Ústavy Slovenskej republiky „slobodu prejavu a právo vyhľadávať a šíriť informácie možno obmedziť zákonom, ak ide o opatrenia v demokratickej spoločnosti nevyhnutné na ochranu práv a slobôd iných, bezpečnosť štátu, verejného poriadku, ochranu verejného zdravia a mravnosti“. Zákon o volebnej kampani vymedzuje podmienky vedenia volebnej kampane spôsobom, ktorý podľa názoru predkladateľov obmedzuje slobodu prejavu a slobodu šírenia informácií nad rámec dôvodov ustanovených v ústave. Ide najmä o zákaz volebnej kampane počas volebného moratória, zákaz zverejňovania výsledkov volebných prieskumov v období 14 dní pred voľbami a obmedzenie práva iných subjektov ako politických strán, kandidátov a zaregistrovaných tretích osôb na slobodu prejavu a slobodné šírenie informácií v období volebnej kampane. Obmedzenie slobody prejavu a práva šíriť informácie v tomto prípade uskutočnené zákonom, ako to vyžaduje ústava, v žiadnom prípade však nemožno preukázať, že takéto obmedzenia slobody prejavu a práva šíriť informácie by boli opatreniami v demokratickej spoločnosti nevyhnutnými na ochranu práv a slobôd iných, bezpečnosť štátu, verejného poriadku, ochranu verejného zdravia a mravnosti, ako to predpokladá ústava. Šírenie informácií zameraných na podporu kandidujúcej politickej strany alebo kandidáta v období volebného moratória či zverejňovanie výsledkov volebných prieskumov v období 14 dní pred voľbami nijako neohrozuje práva a slobody iných, bezpečnosť štátu, verejný poriadok, verejné zdravia, ani mravnosť. Neexistuje preto žiadny legitímny dôvod obmedzovať šírenie takýchto informácií. Náš návrh je v súlade s Ústavou Slovenskej republiky a sme presvedčení, že ak bude schválený, tak sa do súladu s Ústavou Slovenskej republiky dostane aj samotný zákon o volebnej kampani. Niečo viac by som k tomu rád povedal v rozprave, do ktorej sa týmto ako navrhovateľ hlásim. Ďakujem za pozornosť.
Paška, Pavol, predseda NR SR (2014-06-25):
Utorok.
Laurenčík, Milan, podpredseda NR SR (2022-06-15):
Na faktické poznámky bude reagovať pán poslanec Juraj Krúpa, nech sa páči.
Ďuriš Nicholsonová, Lucia, podpredsedníčka NR SR (2018-02-14):
Ďakujem pekne, otváram všeobecnú rozpravu. Registrujem, že sa hlásite, pán navrhovateľ, písomne sa prihlásil ešte pán poslanec Beblavý. Takže nech sa páči, pán navrhovateľ, pán poslanec Mihál.
Šípošová, Janka, poslankyňa NR SR (2014-07-10):
Ďakujem pekne za slovo. Dovoľte mi takú moju možno nováčikovskú naivitu trošku. Ja som mala takú predstavu, že tá rozprava k zákonom je o tom, aby jedni druhých presvedčili alebo prezentovali svoj názor, postoj a zdôvodnili ho, ale teraz sa mi zdá, že už sa to točí dookola a že je celkom jasné, že sú dve skupiny, ktoré budú hlasovať tak alebo onak, a sú už vyhranené celkom. Musím povedať, že necítim sa zatiaľ ešte príslušníčkou ani jednej z nich, pretože na jednej strane mám veľký rešpekt k slobode, aj k slobode jednotlivca. A možno toto trošku využijem aj na to, aby som vám povedala, že pred chvíľkou sme sa s pani podpredsedníčkou Jurinovou stretli so skupinou kubánskych disidentov a o tej slobode teda bola významná tá diskusia. Ak sú náhodou na balkóne, tak by som ich týmto rada aj pozdravila. Ale na druhej strane zase som psychológ a mám strach o duševné zdravie nielen jednotlivcov, ale aj spoločnosti. A viem, že tá štruktúrovanosť času je strašne dôležitá. Tiež múdre knihy hovoria, je čas na prácu a čas na oddych a tak ďalej. A nemusíme zdôvodňovať tých sedem dní, to nie je až také podstatné. Ale toho, že sa vytvárajú príležitosti na to niekde, že vám ten čas vlastne ukradne ten nastavený systém, sa ja obávam. Už mám veľmi málo času, tak nedokážem povedať všetko, čo som chcela povedať. A len jedna poznámka ešte, pán poslanec Poliačik. Biblia ako krásna literatúra, to ma trochu vyrušilo, a nie vôbec ani z ideologického,... (Reakcia z pléna.) tak, pardon, dúfam, nie pre mnohých. Ďakujem pekne.
Grendel, Gábor, podpredseda NR SR (2021-04-01):
Poprosím vás, aby ste si ho nasadili poriadne.
Rajtár, Jozef, poslanec NR SR (2019-02-01):
Asi problémy s kartou.
Laššáková, Jana, doterajšia podpredsedníčka NR SR (2016-03-23):
Pán poslanec Jozef Lukáč.
Laurenčík, Milan, podpredseda NR SR (2021-05-12):
Ďakujem veľmi pekne. Prerušujem rokovanie o tomto bode programu. Ďakujem obidvom. Vážené panie poslankyne, vážení páni poslanci, teraz pristúpime k druhému čítaniu o návrhu poslancov Národnej rady Slovenskej republiky Vladimíry Marcinkovej, Juraja Krúpu a Petry Krištúfkovej na vydanie zákona, ktorým sa mení zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov . Návrh zákona má tlač 444. Spoločná správa výborov má tlač 444a. Teraz dávam slovo pani poslankyni Vladimíre Marcinkovej, aby návrh zákona odôvodnila. Pani poslankyňa, nech sa páči.
Laššáková, Jana, podpredsedníčka NR SR (2015-06-25):
Pán minister, pokúsite sa odpovedať?
Dostál, Ondrej, poslanec NR SR (2024-02-13):
Pán poslanec Šimko, napriek tomu, že obsahovo s vami predloženým prílepkom nemám nejaký závažnejší problém, tak chcel by som sa teda spýtať, že ako to súvisí s prerokúvaným návrhom zákona, pretože, a zopakujem to asi štvrtýkrát dnes, podľa § 94 ods. 3 zákona o rokovacom poriadku pri prerokovaní návrhu zákona nemožno podať návrh, ktorým sa mení alebo dopĺňa iný zákon, ktorý obsahovo nesúvisí s prerokúvaným návrhom zákona. Prerokúvaný návrh zákona sa týka štatutárneho orgánu, teda predstavenstva agentúry štátom podporovaného nájomného bývania, konkrétne vypúšťa ustanovenie o sedemročnom funkčnom období členov predstavenstva a navrhuje zmenu spôsobu vymenúvania a odvolávania členov, členov predstavenstva. Chcem sa teda spýtať, že ako obsahovo súvisí pozmeňujúci návrh, ktorý sa týka využívania odborného garanta na vykonávanie činnosti vo verejnom obstarávaní, ktorý ste predložili, s ustanovovaním a odvolávaním orgánov alebo teda členov predstavenstva agentúry štátom podporovaného nájomného bývania. Lebo teda buď to súvisí, a teraz možno vám pán minister našepká, že ako to súvisí, alebo to nesúvisí a keď to nesúvisí, tak je to, je to prílepok a nemožno o takomto návrhu, pozmeňujúcom návrhu hlasovať, na čo opätovne upozorňujem, tak ako som upozornil aj v rámci svojho vystúpenia. Ďakujem.
Kleinert, Dana, poslankyňa NR SR (2024-04-19):
Ďakujem. Ja mám dve veci, s ktorými by som chcela zareagovať na pani Jaurovú. Jedna vec je tá, že my tu naozaj riešime na základe konkrétneho problému akože úplne niečo iné a likvidujeme a škodíme naozaj Slovensku a jeho kultúre. A to je vlastne, že viete, že vám, vašej vláde ľudia dali dočasnú dôveru spravovať veci verejné a vy na základe konkrétnych vecí likvidujete systémy. Na základe, napríklad pri Trestnom zákone, na základe konkrétnych ľudí, ktorým hrozila basa, riešime tu Trestný zákon pre celé Slovensko a poškodzujeme ľudí, obyčajných ľudí v mestách a obciach. Na základe nejakej malej cyklotrasy niekde, kde sa vám nepáči, riešime cestný zákon, ktorý poškodí 3-tisíc obcí na Slovensku. Na základe konkrétnej nespokojnosti pána Michelka alebo pár ľudí riešime vlastne celý problém a likvidujeme fond, že podľa mňa, toto nie je správne riešenie. A druhá vec, čo som chcela povedať k tomu, že ako sa tu rozprávame o tom, že však ten, že jednoducho ten fond nebude schopný naozaj sprocesovávať tie žiadosti. Predstavte si, že získali teraz ľudia okolo 2,5-tisíc žiadostí. A to nie je 2,5-tisíc jednotlivcov, ktorí si možno doma niečo nakreslia alebo vytvoria. To sú častokrát aj medzinárodné korporácie, kde sa dlhodobo pripravujú medzinárodné projekty, ktoré potom, v tejto chvíli, teda nieže potom, to sa už teraz deje, nevedia jednotliví aktéri tých kooperácií, čo sa, čo sa vlastne udeje, či budú mať ten projekt vôbec, či to má nejakú budúcnosť. Nebudú jednoducho vedieť ďalej pokračovať, kazí to renomé Slovenskej republiky. Vy ako slovenská strana, Slovenská národná strana, hovoríte, že hájite národné záujmy. Ale vy ich tu že reálne likvidujete, lebo toto je že medzinárodná blamáž, medzinárodná hanba. V tejto chvíli sú tí ľudia s hlavou v smútku, lebo nevedia realizovať svoje projekty a nevedia, aká bude budúcnosť. Takže prosím vás, keď vám záleží na Slovensku, tak nech vám záleží aj na tých tvorcoch, ktorí tieto veci a projekty robia. Ďakujem.
Blanár, Juraj, podpredseda NR SR (2021-12-08):
Pán poslanec Mizík, môžete reagovať na faktickú poznámku.